VIEŠOJI ĮSTAIGA
VILNIAUS MIESTO LIGONINĖ
KVIETIMAS SUTEIKTI  RINKOS KONSULTACIJĄ 

Viešoji įstaiga Vilniaus miesto klinikinė ligoninė (toliau – Perkančioji organizacija) vadovaudamasi Lietuvos Respublikos viešųjų pirkimų įstatymo 27 str. ir siekdama pasirengti medicinos darbuotojų darbo drabužių nuomos paslaugų viešajam pirkimui (toliau – Pirkimas) prašo nepriklausomų ekspertų, institucijų arba rinkos dalyvių suteikti konsultaciją.
Šios rinkos konsultacijos tikslas informuoti tiekėjus apie būsimą pirkimą ir reikalavimus pirkimui, išsiaiškinti įvairius su pirkimo objektu susijusius klausimus, tinkamai pasiruošti pirkimui ir jo strategijos parinkimui.
Konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Kviečiame rinkos dalyvius susipažinti su skelbiamu medicinos darbuotojų darbo drabužių nuomos paslaugų techninės specifikacijos projektu ir CVP IS priemonėmis iki CVP IS nurodyto termino pabaigos aktyviai teikti pastabas, klausimus ir pasiūlymus, bei pateikti atsakymus į pateiktus klausimus. Klausimai, pastabos (siūlymai), gauti pasibaigus CVP IS nurodytam terminui gali būti nenagrinėjami. Susitikimai rengiami nebus.
Rinkos konsultacija nėra skelbimas apie Pirkimą ar išankstinis skelbimas apie Pirkimą, poreikio aprašymas nėra galutinis Pirkimo dokumentas.
Siekdami parengti pirkimo sąlygas, atitinkančias naujausias rinkos tendencijas ir galimybes, bei užtikrinančias sąžiningą tiekėjų konkurenciją, vadovaudamiesi Viešųjų pirkimų įstatymo 27 straipsniu, prašome pateikti atsakymus laisva forma į žemiau pateikiamus klausimus:

	Eil. Nr.
	Klausimas
	Tiekėjo atsakymas

	1.
	Ar turite pastabų, klausimų techninės specifikacijos projektui? Jeigu taip, prašome nurodyti konkrečius pastabas ir klausimus, kurie kyla.
Prašome pateikti argumentuotas pastabas/klausimus.
	

	2.
	Kokia preliminari numatomų įsigyti paslaugų kaina Eur be PVM?

	

	3.
	Ar tiekėjo siūlomos prekės atitiktų keliamus žaliuosius reikalavimus, nustatytus Lietuvos Respublikos Aplinkos ministro įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 9.1 punkte?
Žalieji reikalavimai tekstilės gaminiams, kurių bent 80 proc. masės sudaro austi, neausti arba megzti tekstilės pluoštai:
1. tekstilės pluoštuose neturi būti cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę;
2. tekstilės pluoštuose negali būti šių medžiagų (azodažikliai, formaldehidas, pagalbinės medžiagos);
Atitiktį reikalavimams įrodantys dokumentai: (1 ir 2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas.
	

	4.
	Kokie reikalavimai tiekėjui galėtų būti keliami dėl socialiai atsakingo pirkimo? 
Pavyzdžiui, 
tiekėjas užtikrina sąlygas prieinamumo ir tinkamumo visiems reikalavimus (paslauga pritaikyta neįgaliems ir pan.), 
arba savo darbuotojus tiekėjas draudžia papildomu sveikatos draudimu, 
arba tiekėjas įsipareigoja tiesioginiam sutarties vykdymui įdarbinti arba paskirti bent vieną remiamą asmenį, priklausantį šioms tikslinėms grupėms: negalią turintis asmuo/ asmuo auginantis vaiką su negalia iki 18 m./ vyresnis kaip 55 m. asmuo ir pan.
	

	5.
	Kokie galėtų būti papildomi pasiūlymų vertinimo kriterijai (be kainos), kurie teiktų papildomą naudą perkančiajai organizacijai?
	



Perkančioji organizacija užtikrina, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Bus peržiūrimos ir vertinamos CVP IS priemonėmis gautos pastabos, klausimai bei pasiūlymai. Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes siūlomi sprendimai ir iš Dalyvių gaunama informacija gali būti nuasmeninta ir skelbiama.
